
Nafarroako Gorteetako kide eta atxiki gabeko parlamentari María Teresa Nosti Izquierdo andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Barneko kontseilariak idatziz erantzun ditzan:
Kuo enpresari buruzko kexak jaso dira, lan-arloan ustez egindako irregulartasunak direla-eta. Enpresa hori Nafarroako Ospitale Unibertsitarioaren segurtasun-zerbitzuaren esleipen-hartzailea da. Informazio horren arabera, enpresa jardunbide engainagarrien bidez ari da kontratatzen segurtasun-langileak, lanpostuaren benetako baldintzei buruzko informazio argirik eman gabe eta eginkizunak betetzeko eman beharreko arauzko materiala eman gabe. Jarduketa horiek lan-arloan eta segurtasun pribatuaren arloan indarrean dagoen araudia urratzea ekar lezakete, eta, gainera, eragin kaltegarria izan lezakete bereziki sentikorra den ingurune batean, ospitalekoan, emandako zerbitzuaren kalitateari begira.
Horrenbestez, hauxe jakin nahi dut:
Barne Departamentuak ba al du Kuo enpresaren jardunbide horien berri? Hala bada, zer gainbegiratze- edo ikuskapen-jarduera egin dira, eta zer neurri hartu edo aurreikusten dira laneko eta segurtasun pribatuko araudia zorrotz betetzen dela bermatzeko, bai eta kontratatutako langileen eskubideak eta ospitale-esparruaren segurtasuna babesteko ere?

